૨૦૦૧માં આવેલા ભૂકંપ બાદ અને વધતા જતા વંશ વેલાના કારણે ધીરે ધીરે આ સમાજના લોકો ભુજના વિવિધ વિસ્તારોમાં રહેવા લાગ્યા. હાલમાં કચ્છી ભાષા બોલતા આ સમાજની મુળ ભાષા "સ્વાલી" ભાષા છે. તેમજ આ સ્વાલી ભાષા કોઇને શીખવી શકાતી નથી પણ એ વારસામાં આવે તો જ નવી પેઢી બોલી શકે છે ! અને હા, જ્યારે પણ તેઓ ધાર્મિક આવેશમાં હોય છે ત્યારે માત્ર સ્વાલી ભાષામાં જ બોલતા હોય છે. તેમનાં સંગીતમાં રહેલી ૬૦ થી પણ વધારે જીકરો "સ્વાલી" ભાષામાં આજે પણ ગવાય છે જેમાં વડીલો, યુવાનો તેમજ બહેનો પણ જોડાય છે અને એક સારો કોરસ જામે છે.